HEALTH MINISTER PI LALRINPUII'N  LUNGLEIAH  MIZO ZIRLAI TI THA CHAWIMAWINA HUN A HMANPUI,"807/2024-2025 LUNGLEI; the 14th, June, 2024: Nimin khan Mizo Zirlai Pawl Hqrs, Lunglei buatsaihin Convention Centre, Lungleiah Kum 2024 MBSE hnuaia HSLC leh HSSLC Exam a Mizo Zirlai ti tha chawimawina hun hman a ni. Health Minister Pi Lalrinpuii chuan khuallian niin a hmanpui. H e hun hi Pu Albert Lalnunpuia, Vice President, MZP Hqrs, Lunglei chuan kaihhruaiin khuallian Pi Lalrinpuii chuan Mizo Zirlai ti tha chawimawi tur te hi thinlung takin a lawmpui thu a sawi a, vairamah sikul tha an tehna chu Proffessional Course ah engzatnge in ziak tling tih a ni a, pass percentage ah an teh ve ngai lova zirtirtute an tang em em a ni. Tun tum result chhuakah Private School an ti tha a Sorkar school leh kohhran school te tanlak a ngaih thu   a sawi. Lehkha hi in zirtui chawp theih a, thil kan tihin tih tak zet a kan zir chuan a tawpah hlawhtlinna kan chang thin a ni. Tuna zirlai te hi kan hun ngaihtuahin zirna in nei tha a, chuvangin chhimlam anga kan tan a ngai, Lunglei District chhunga MBSE hnuaia HSLC leh HSSLC exam a topper a kan lang lo kha pawi a ti a, kal leh zelna turah theihtawp chhuah turin a chah a ni. Pawl 11 atangin subject  thlanthiam a tul thu  sawi bawkin Socialogy zirna tha Lunglei a Higher Secondary School a  kan neilo te hi pawi  a ti a, hma alak nghal tur thu a sawi. Minister  hian hawihhawmna kan nunpui tul a tih thu leh ei leh in chungchangah pawh inzirna tur a tam tih sawiin zirlai te an polite loh chuan zirtirtute mawh a ni tih a sawi. Social Reform lamah pawh Sorkarin nasa takin hma ala dawn a, kan vantlang nun a chhe lutuk tawh a, damdawi ruihtheih thil leh meizial zu chhin lo turin zirlai kalkhawm te a fuih. Zirlai te chu bitum nei a zir tura chahin an tui loh na chu zir tur a ni lova, kan tih turah kan chian a tul a ni a ti. Zirtirtute fuihin zirlai an pass chhiat chuan ka mawhphurhna a ni ti a, mahni tuar ngam tur leh zirna kawngah tan la sauh sauh turin a chah a ni. Nimin hun hmanna-ah hian Johan Hmangaihzuala Ralte, President MZP Hqrs, Lunglei leh H. Lalthianghlima, President , MZP General Hqrs te pawh in fuihna thu an sawi a ni. He hunah hian HSLC exam a distinction a pass zirlai 26 leh HSSLC exam a distinction a pass 53 te, Subject topper pahnih Mathematic Subject  a mark 100 hmutu K. Zomuanpuia, Baptish Higher Secondary School leh Science Subject a mark 100 hmutu Lalremsanga, Holy Faith School bakah HSLC a pass kim vek School 6 leh HSSLC a pass kim vek School 8 te hnenah lawmpuina thuziak hlan a ni. Attachment Loading attachment...",Dated: 14 th Jun 24 10:40 AM,https://dipr.mizoram.gov.in/post/health-minister-pi-lalrinpuin-lungleiah-mizo-zirlai-ti-tha-chawimawina-hun-a-hmanpui